CELEX: 32018D0052
Language: hu
Date: 2018-01-11 00:00:00
Title: A Bizottság (EU) 2018/52 végrehajtási határozata (2018. január 11.) a Kínai Népköztársaságból és Thaiföldről származó egyes menetes temperöntvény csőszerelvények behozatalára vonatkozó részleges időközi felülvizsgálat megszüntetéséről

12.1.2018   
            
            
               HU
            
            
               Az Európai Unió Hivatalos Lapja
            
            
               L 7/39
            
         A BIZOTTSÁG (EU) 2018/52 VÉGREHAJTÁSI HATÁROZATA
   (2018. január 11.)
   a Kínai Népköztársaságból és Thaiföldről származó egyes menetes temperöntvény csőszerelvények behozatalára vonatkozó részleges időközi felülvizsgálat megszüntetéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 9. cikke (1) bekezdésére,
   mivel:
   1.   ELJÁRÁS
   
   
               (1)
            
            
               A 430/2013/EU tanácsi végrehajtási rendelettel (2) végleges dömpingellenes intézkedéseket vezettek be a Kínai Népköztársaságból (a továbbiakban: Kína) és Thaiföldről származó egyes menetes temperöntvény csőszerelvények behozatalára.
            
         
               (2)
            
            
               2017. május 23-án az Európai Bizottság (a továbbiakban: Bizottság) az (EU) 2016/1036 rendelet (a továbbiakban: alaprendelet) 11. cikkének (3) bekezdése alapján részleges időközi felülvizsgálatot indított a Kínából és Thaiföldről származó egyes menetes temperöntvény csőszerelvények Unióba irányuló behozatalával kapcsolatban. A vizsgálat megindításáról a Bizottság értesítést (a továbbiakban: az eljárás megindításáról szóló értesítés) tett közzé az Európai Unió Hivatalos Lapjában
                   (3).
            
         
               (3)
            
            
               A Bizottság a Kínára vonatkozó felülvizsgálatot azt követően indította meg, hogy a Hebei Yulong Casting Co., Ltd (a továbbiakban: kérelmező), a menetes temperöntvény csőszerelvények egyes típusainak egyik kínai exportáló gyártója 2016. július 25-én kérelmet nyújtott be a Kínából érkező behozatallal kapcsolatban. A kérelmező annak meghatározása céljából kérte a felülvizsgálatot, hogy a DIN 28601 szerinti menettel rendelkező vágógyűrűs szerelvénytesteket, valamint a két centrális, menet nélküli átmenőnyílással rendelkező kereszt alakú szerelvényeket (a továbbiakban: esetlegesen kizárandó termékek) ki kell-e zárni a 430/2013/EU végrehajtási rendelet termékköréből. Mivel az intézkedések a Thaiföldről származó behozatalra is alkalmazandók, a Bizottság úgy határozott, hogy hivatalból a Thaiföldről érkező behozatalra is megindítja a felülvizsgálatot. A kérelemben szereplő bizonyítékok elegendő indokul szolgáltak a felülvizsgálat megindításához.
            
         
               (4)
            
            
               Az eljárás megindításáról szóló értesítésben a Bizottság felkérte az érdekelt feleket, hogy a felülvizsgálatban való részvétel érdekében vegyék fel vele a kapcsolatot. A Bizottság emellett külön tájékoztatta a kérelmezőt, az ismert uniós gyártókat, az ismert kínai és thaiföldi exportáló gyártókat, a kínai és thaiföldi hatóságokat, az ismert importőröket, a beszállítókat és felhasználókat, a kereskedőket, valamint egy szervezetet a felülvizsgálat megindításáról, és felkérte őket a részvételre.
            
         
               (5)
            
            
               Az érdekelt feleknek lehetőségük nyílt a felülvizsgálat megindításával kapcsolatos észrevételeik megtételére, valamint a Bizottsággal és/vagy a kereskedelmi ügyekben eljáró meghallgató tisztviselővel tartandó meghallgatás kérelmezésére.
            
         2.   A FELÜLVIZSGÁLATI KÉRELEM VISSZAVONÁSA ÉS A VIZSGÁLAT MEGSZÜNTETÉSE
   
   
               (6)
            
            
               A kérelmező 2017. szeptember 8-án visszavonta felülvizsgálati kérelmét.
            
         
               (7)
            
            
               Az alaprendelet 9. cikkének (1) bekezdésével és 11. cikkének (5) bekezdésével összhangban, ha a kérelmező visszavonja kérelmét, a felülvizsgálat megszüntethető, kivéve, ha ez a megszüntetés az Unió érdekeit sértené.
            
         
               (8)
            
            
               A Bizottság úgy ítélte meg, hogy a felülvizsgálatot meg kell szüntetni Kínát illetően, mivel a vizsgálat nem tárt fel olyan szempontokat, amelyek arra utalnának, hogy ez a megszüntetés sértené az Unió érdekeit.
            
         
               (9)
            
            
               Thaiföldet illetően a megkeresett ismert vállalatok vagy thaiföldi hatóságok egyike sem szolgált az esetlegesen kizárandó termék vizsgálata szempontjából olyan releváns információval, amely lehetővé tenné a felülvizsgálat lefolytatását. A megkeresett ismert importőrök egyike sem jelentette az esetlegesen kizárandó termék Thaiföldről történő behozatalát. A vizsgálat nem tárt fel semmi egyéb releváns információt, amely alapul szolgálhatna a termékkör felülvizsgálatának lefolytatásához.
            
         
               (10)
            
            
               mivel a kérelmező visszavonta Kínával kapcsolatos kérelmét, és Thaiföldre vonatkozóan nem áll rendelkezésre további releváns információ, a felülvizsgálatot az alaprendelet 9. cikkének (2) bekezdése és 11. cikkének (5) bekezdése értelmében Thaiföldre nézve hivatalból meg kell szüntetni.
            
         
               (11)
            
            
               Az érdekelt feleket megfelelően tájékoztatták, és lehetőséget biztosítottak számukra észrevételeik megtételére. Az előírt határidőn belül nem érkezett észrevétel.
            
         
               (12)
            
            
               A Bizottság ezért arra a következtetésre jutott, hogy a Kínából és Thaiföldről származó egyes menetes temperöntvény csőszerelvények behozatalára vonatkozó részleges időközi felülvizsgálatot meg kell szüntetni.
            
         
               (13)
            
            
               Ez a határozat összhangban van az alaprendelet 15. cikkének (1) bekezdésével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A Bizottság megszünteti a Kínai Népköztársaságból és Thaiföldről származó, jelenleg az ex 7307 19 10 (TARIC-kód: 7307191010) KN-kód alá tartozó, a következőképpen meghatározott termék behozatalára vonatkozó részleges időközi felülvizsgálatot: egyes menetes temperöntvény csőszerelvények, kivéve az ISO DIN-13 szerinti métermenettel rendelkező vágógyűrűs szerelvénytestek és a kerek, menetes, fedél nélküli, temperöntvény elágazó dobozok.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2018. január 11-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 176., 2016.6.30., 21. o.
   
   
      (2)  A Tanács 430/2013/EU végrehajtási rendelete (2013. május 13.) a Kínai Népköztársaságból és Thaiföldről származó menetelt temperöntvény csőszerelvények és -illesztések behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint Indonézia tekintetében az eljárás megszüntetéséről (HL L 129., 2013.5.14., 1. o.).
   
      (3)  Értesítés a Kínai Népköztársaságból és Thaiföldről származó menetes temperöntvény csőszerelvények behozatalára alkalmazandó dömpingellenes intézkedések részleges időközi felülvizsgálatának megindításáról (HL C 162., 2017.5.23., 12. o.).